Boulevard Franklin-D.-Roosevelt (Stad Lëtzebuerg)

De Boulevard Franklin-D.-Roosevelt ass e Boulevard an der Uewerstad vun der Stad Lëtzebuerg. E leeft vun der Neier Bréck bei der Bréisseler Plaz aus a Richtung Südosten, laanscht d'Gëlle Fra bis bei d'Al Bréck.

 Geschicht 
De Boulevard gouf vum Staat an den 1870er Joren, nom Schleefe vun der Festung Lëtzebuerg, op den ale Festungswierker vun de Bastioune Beck a Jost ugeluecht. De Gemengerot huet der Strooss den 21. Juli 1877 den Numm „Boulevard du Viaduc” ginn, als Referenz op d'Al Bréck (Viaduc). Den Numm gouf 1925 confirméiertBoulevard du Viaduc op archives-vdl.lu, den Archive vun der Stad Lëtzebuerg; gekuckt den 29. Mäerz 2020.

Den 23. Abrëll 1945 gouf de Boulevard dunn ëmgenannt a krut den Numm vum 32. President vun de Vereenegte Staate vun Amerika, Franklin D. Roosevelt (1882-1945), deen eng entscheedend Roll gespillt hat fir d'Victoire vun den Alliéierte géintiwwer Nazidäitschland. 1968 huet de Stater Schäfferot decidéiert, d'Stroosseschëld mam Text „Président des U.S.A. 1882 - 1945” ze komplettéierenBoulevard Roosevelt op archives-vdl.lu, den Archive vun der Stad Lëtzebuerg; gekuckt den 29. Mäerz 2020.

 Gebaier a Kuckeswäertes um Boulevard Roosevelt 
vun der Bréisseler Plaz a Richtung Al Bréck:

 ongerued Säit 

Casino Lëtzebuerg
 Residenz vum franséischen Ambassadeur
Hotel Cravat
fréiere Jesuittekolléisch
Kathedral
Léiwebuer
Kaddisch Monument an d'Skulptur Prométhée / Lilith
Fréiert Klouschter vun der Congrégation Notre-Dame
Cité judiciaire
Kanounenhiwwel mam Nationalmonument vun der Lëtzebuerger Solidaritéit

 gerued Säit 

Gëlle Fra
Hôtel des Terres Rouges
Villa Majerus (haut d'Residenz vum britteschen Ambassadeur)

 Biller 

 Um Spaweck 

Franklin D Roosevelt
Boulevard Roosevelt